title: 2009/327/EB: 2009 m. balandžio 16 d. Komisijos sprendimas, kuriuo nutraukiamas antidempingo tyrimas dėl importuojamų Kinijos Liaudies Respublikos, Korėjos Respublikos ir Taivano kilmės plokščių šaltai valcuotų nerūdijančio plieno produktų

text:
17.4.2009

               LT

               Europos Sąjungos oficialusis leidinys

               L 98/39

      KOMISIJOS SPRENDIMAS

   2009 m. balandžio 16 d.
   kuriuo nutraukiamas antidempingo tyrimas dėl importuojamų Kinijos Liaudies Respublikos, Korėjos Respublikos ir Taivano kilmės plokščių šaltai valcuotų nerūdijančio plieno produktų
   (2009/327/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasikonsultavusi su Patariamuoju komitetu,
   kadangi:
   1.   PROCEDŪRA

   1.1.   Tyrimo inicijavimas

               (1)

               2008 m. vasario 1 d.Europos Sąjungos oficialiajame leidinyje paskelbtu pranešimu (2) (toliau – pranešimas apie inicijavimą) Komisija, remdamasi pagrindinio reglamento 5 straipsniu, paskelbė apie antidempingo tyrimo dėl į Bendriją importuojamų Kinijos Liaudies Respublikos (toliau – KLR), Korėjos Respublikos ir Taivano (toliau – nagrinėjamosios šalys) kilmės plokščių šaltai valcuotų nerūdijančio plieno produktų (toliau – SSCR) inicijavimą (toliau – pranešimas apie inicijavimą).

               (2)

               Tyrimas buvo inicijuotas gavus 2007 m. gruodžio 21 d. Europos geležies ir plieno pramonės konfederacijos EUROFER (toliau – skundo pateikėjas) skundą, pateiktą gamintojų, kurie pagamina didžiausią dalį – šiuo atveju daugiau nei 25 % – visų Bendrijoje gaminamų plokščių šaltai valcuotų nerūdijančio plieno produktų, vardu. Skunde buvo pateikta nagrinėjamųjų šalių kilmės plokščių šaltai valcuotų nerūdijančio plieno produktų dempingo ir dėl to patirtos materialinės žalos prima facie įrodymų, kurių pakako pagrįsti tyrimo inicijavimą.

         1.2.   Susijusios šalys ir tikrinamieji vizitai

               (3)

               Komisija apie tyrimo iniciavimą oficialiai pranešė skundo pateikėjui, visiems Bendrijos gamintojams, žinomiems susijusiems importuotojams ir (arba) prekiautojams ir naudotojams ir jų asociacijoms, o taip pat eksportuojantiems gamintojams ir nagrinėjamųjų šalių institucijoms. Suinteresuotosioms šalims buvo sudaryta galimybė per pranešime apie inicijavimą nustatytą laikotarpį raštu pareikšti nuomonę ir pateikti prašymą išklausyti. Visos suinteresuotosios šalys, pateikusios prašymą išklausyti ir jame nurodžiusios svarbias priežastis, dėl kurių reikėtų jas išklausyti, buvo išklausytos.

               (4)

               Kad eksportuojantys KLR gamintojai, kurie to pageidauja, galėtų pateikti prašymus dėl rinkos ekonomikos režimo (toliau – RER) arba individualaus režimo (toliau – IR) taikymo, Komisija išsiuntė prašymų formas žinomiems susijusiems eksportuojantiems gamintojams ir KLR valdžios institucijoms. Keturios KLR bendrovių grupės paprašė, kad joms būtų taikomas RER pagal pagrindinio reglamento 2 straipsnio 7 dalies b punktą arba IR, jeigu atliekant tyrimą būtų nustatyta, kad jos neatitiko RER sąlygų.

               (5)

               Dėl akivaizdžiai didelio eksportuojančių KLR, Korėjos Respublikos ir Taivano gamintojų, importuotojų į Bendriją ir Bendrijos gamintojų skaičiaus, remiantis pagrindinio reglamento 17 straipsniu, pranešime apie tyrimo inicijavimą buvo numatyta atlikti atranką.

               (6)

               Tačiau, atsižvelgiant į tai, kad manyta, kad visų bendradarbiaujančių bendrovių ir bendrovių grupių tyrimą galima atlikti per nustatytą laikotarpį ir tyrimas nėra pernelyg apsunkintas, galiausiai nuspręsta, kad KLR ir Korėjos Respublikai atranka nėra būtina. Iš dešimties į atrankos klausimus atsakiusių Taivano bendrovių ar bendrovių grupių (vieną grupę sudarė dvi bendrovės) atrinktos keturios bendrovės ar bendrovių grupės. Tačiau vėliau viena bendrovė atsisakė bendradarbiauti. Dėl to galiausiai atrinktos trys bendrovės ar bendrovių grupės. Galiausiai, viena neatrinkta Taivano bendrovė paprašė atlikti individualų nagrinėjimą pagal pagrindinio reglamento 17 straipsnio 3 dalį. Kadangi bendrovė nepateikė pakankamai informacijos, ji laikyta nebendradarbiaujančia.

               (7)

               Komisija visų žinomų plokščių šaltai valcuotų nerūdijančio plieno produktų importuotojų paprašė pateikti informacijos apie importuojamą nagrinėjamąjį produktą ir jo pardavimą. Bendradarbiauti pasiūlė daug importuotojų. Buvo atrinkti penki importuotojai, importavę didžiausią kiekį. Šie importuotojai importuoja apytikriai 16 % visų į Bendriją iš nagrinėjamųjų šalių importuojamų produktų. Vadovaujantis pagrindinio reglamento 17 straipsnio 2 dalimi konsultuotasi su susijusiomis šalimis ir prieštaravimų negauta. Tačiau galiausiai trys atrinkti importuotojai nepateikė klausimyno atsakymų ir nusprendė nebendradarbiauti toliau atliekant tyrimą. Du likę importuotojai tiriamuoju laikotarpiu importavo 2–4 % visų į Bendriją iš nagrinėjamųjų šalių importuojamų produktų. Kadangi, įtraukus keletą kitų bendradarbiauti pasiūliusių importuotojų, atrinktų bendrovių tipiškumas pasikeistų labai nežymiai, vietoj trijų atrinktų importuotojų, kurie per tyrimą bendradarbiavimą nutraukė, buvo nuspręsta kitų bendrovių neįtraukti.

               (8)

               Pagal pagrindinio reglamento 17 straipsnį Bendrijos importuotojai buvo atrinkti remiantis didžiausiu tipišku EB pagamintu ir Bendrijos rinkoje parduotu plokščių šaltai valcuotų nerūdijančio plieno produktų kiekiu, kurį galima pagrįstai išnagrinėti per turimą laikotarpį. Remdamasi Bendrijos gamintojų pateikta informacija Komisija atrinko keturias bendroves (dvi susijusių bendrovių grupes), kurių gamybos ir pardavimo Bendrijoje kiekis buvo didžiausias. Atrinktų bendrovių gaminamas kiekis sudarė 62 % viso apskaičiuoto Bendrijoje gaminamo plokščių šaltai valcuotų nerūdijančio plieno produktų kiekio ir 99 % bendradarbiauti siūliusių gamintojų Bendrijoje parduoto kiekio. Vadovaujantis pagrindinio reglamento 17 straipsnio 2 dalimi konsultuotasi su susijusiomis šalimis ir prieštaravimų negauta. Be to, likę Bendrijos gamintojai turėjo pateikti tam tikrus bendruosius duomenis žalos analizei atlikti.

               (9)

               Komisija išsiuntė klausimynus atrinktiems eksportuojantiems gamintojams, Bendrijos gamintojams ir importuotojams, visiems žinomiems naudotojams ir naudotojų asociacijoms. Keturi Bendrijos gamintojai, keturioms KLR bendrovių grupėms priklausiančios 25 bendrovės, trims Korėjos Respublikos bendrovių grupėms priklausiančios aštuonios bendrovės, trys atrinkti eksportuojantys Taivano gamintojai, viena Taivano bendrovė, paprašiusi atlikti individualų nagrinėjimą, du Bendrijos importuotojai ir penki Bendrijos naudotojai pateikė išsamius klausimyno atsakymus. Be to, šeši likę Bendrijos gamintojai pateikė reikalaujamus bendruosius duomenis.

               (10)

               Komisija rinko ir tikrino visą informaciją, kuri, jos manymu, yra reikalinga siekiant tirti KLR RER ir (arba) IR prašymus ir nagrinėjamųjų šalių dempingui, jo daromai žalai ir Bendrijos interesams nustatyti. Tikrinamieji vizitai surengti šių bendrovių patalpose:

                           a)

                           Bendrijos gamintojai:

                                       —

                                          ArcelorMittal, Genkas, Belgija,

                                       —

                                          ArcelorMittal, Paryžius, Prancūzija,

                                       —

                                          ThyssenKrupp Nirosta, Krėfeldas, Vokietija,

                                       —

                                          ThyssenKrupp Terni, Ternis, Italija;

                           b)

                           eksportuojantys Taivano gamintojai:

                                       —

                                          Chia Far Industrial Factory Co., Ltd., Taipėjus,

                                       —

                                          Jie Jin Material Science Technology Co. Ltd., Yung Kang City,

                                       —

                                          Yeun Chyang Industrial Co., Ltd., Shijou Shiang, Chang-Hwa,

                                       —

                                       Grupė YUSCO (Yieh United Steel Corporation ir susijusios bendrovės), Kaohsiung;

                           c)

                           eksportuojantys Korėjos Respublikos gamintojai:

                                       —

                                          Daiyang Metal Co., Ltd., Seulas,

                                       —

                                       Grupė BNG Steel Co., Ltd ir bendrovė Hyundai Steel; Čangvonas ir Seulas,

                                       —

                                       Grupė POSCO ir Daimyung TMS CO., Ltd.; Seulas;

                           d)

                           eksportuojantys KLR gamintojai:

                                       —

                                          Lianzhong Stainless Steel Corp. (LISCO), Guangzhou,

                                       —

                                          Ningbo Qiyi Precision Metals Co., Ltd; Ningbo,

                                       —

                                       Grupė POSCO China, (8 bendrovių grupė); Zhangjiagang, Qingdao ir Ypatingasis Administracinis Kinijos Regionas Honkongas,

                                       —

                                       Grupė STSS (Shanxi Taigang Stainless Steel Co. Ltd. ir 14 susijusių bendrovių); Taiyuan, Tianjin, Wuxi, Foshan, Ypatingasis Administracinis Kinijos Regionas Honkongas ir Vilichas, Vokietija;

                           e)

                           nesusiję Bendrijos importuotojai:

                                       —

                                          Minmetals Germany GmbH, Diuseldorfas, Vokietija,

                                       —

                                          Nord Est Metalli Srl, San Vito al Taljamentas, Italija;

                           f)

                           Bendrijos naudotojai:

                                       —

                                          BSH Bosch Siemens Hausgeräte GmbH, Miunchenas, Vokietija,

                                       —

                                          Eberspächer GmbH & Co. KG, Noikirchenas, Vokietija,

                                       —

                                          Lowara Srl, Montekjo Madžorė, Italija.

               (11)

               Kadangi eksportuojantiems KLR gamintojams, kuriems negali būti taikomas RER, reikia nustatyti normaliąją vertę, toliau nurodytų gamintojų patalpose JAV (preliminariai atrinktoje panašioje šalyje) atliktas patikrinimas:

                           —

                              AK Steel; Vest Česteris, Ohajas, Košoktonas, Ohajas ir Batleris, Pensilvanija,

                           —

                              Theis Precision Metal; Bristolis, Konektikutas.

         1.3.   Tiriamasis laikotarpis

               (12)

               Atliekant dempingo ir žalos tyrimą nagrinėtas 2007 m. sausio 1 d. – 2007 m. gruodžio 31 d. laikotarpis (toliau – tiriamasis laikotarpis arba TL). Tiriant žalai įvertinti svarbias tendencijas buvo nagrinėjamas laikotarpis nuo 2004 m. sausio 1 d. iki tiriamojo laikotarpio pabaigos (toliau – nagrinėjamasis laikotarpis).

         1.4.   Nagrinėjamasis produktas

               (13)

               Tariamai dempingo kaina importuojamas produktas – Kinijos Liaudies Respublikos, Korėjos Respublikos ir Taivano kilmės plokšti valcavimo produktai iš nerūdijančiojo plieno po šaltojo valcavimo toliau neapdoroti (toliau – nagrinėjamasis produktas), paprastai deklaruojami nurodant KN kodus 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 ir 7220 20 89.

               (14)

               plokšti šaltai valcuoti nerūdijančio plieno produktai plačiai naudojami vartotojų pramonėje ir įvairioms reikmėms. Pavyzdžiai:

                           —

                           automobilių gamybai: išmetimo sistemoms, puošybos, saugos ir konstrukciniams elementams,

                           —

                           chemijos ir naftos chemijos, popieriaus gamybos, maisto perdirbimo ir farmacijos pramonės įrenginiams,

                           —

                           buitiniams prietaisams, virtuvės reikmenims, stalo indams ir įrankiams,

                           —

                           medicinos įrenginių gamybai,

                           —

                           viešojo apšvietimo ir gatvės įrengimams,

                           —

                           vamzdžių, skirtų skysčiams transportuoti, puošybos, konstrukcinių detalių ir šilumokaičių gamybai,

                           —

                           laivų statybai,

                           —

                           vandens gėlinimo įrenginiams,

                           —

                           geležinkelio vežimėlių ir vagonų, automobilinių cisternų, šaldomųjų konteinerių gamybai,

                           —

                           statybos pramonės puošybos ir konstrukcinėms detalėms.

         1.5.   Tarpinė ataskaita ir tolesnė procedūra

               (15)

               2008 m. lapkričio 4 d. Komisija suinteresuotosioms šalims pateikė tarpinę ataskaitą, kurioje išdėstė su šiuo tyrimu susijusias preliminarias išvadas, kaip antai faktą, kad atliekant tyrimą preliminariai nustatytas dempingas, tačiau nenustatytas esminis importo dempingo kaina ir bet kokios Bendrijos pramonei daromos žalos ryšys, ir pabrėžė būtinybę toliau tirti galimą grėsmę kelti žalą bei jos aspektus. Remiantis preliminariomis išvadomis buvo nuspręsta, jog yra tikslinga jokių laikinųjų priemonių netaikyti ir tęsti tyrimą. Visoms šalims buvo suteikta galimybė pateikti svarbių įrodymų ir teikti pastabas dėl preliminarių išvadų. Toms šalims, kurios to pageidavo, taip pat buvo suteikta galimybė būti išklausytoms. Komisija toliau rinko ir tikrino visą informaciją, kuri, jos manymu, buvo būtina, norint padaryti galutines išvadas.

         2.   SKUNDO ATSIĖMIMAS IR TYRIMO NUTRAUKIMAS

               (16)

               2009 m. kovo 4 d. Komisijai skirtu laišku skundo pateikėjas oficialiai atsiėmė skundą. Skundo pateikėjo teigimu, faktas, kad dabartinė Bendrijos pramonės padėtis rinkoje ir ta rinkos padėtis, kai skundas buvo pateiktas, labai skiriasi, paskatino atsiimti skundą, atsižvelgiant į tai, kad neseniai tikra ir akivaizdi šio produkto paklausa ES sumažėjo ir dėl to sumažėjo importuojamo produkto kiekis. Atsižvelgdamas į šiuos pokyčius rinkoje skundo pateikėjas nenori tęsti dabartinės bylos, kuri paremta išsamiai dabartinės rinkos sąlygų nebeparodančia istorinių duomenų analize. Skundo pateikėjo teigimu, tokiomis aplinkybėmis geriau reaguoti į visus nesąžiningos ir žalingos prekybos atvejus pateikiant, jei ateityje to reiktų, naują skundą, kuriuo būtų galima galutinai išspręsti visas iškilusias problemas.

               (17)

               Be to, skundo pateikėjas teigė, kad, jei produkto vėl būtų importuojama daugiau, šioje situacijoje dėl tokio importuojamo produkto kiekio galėtų būti suabejota Bendrijos pramonės perspektyvumu.

               (18)

               Reikia pastebėti, kad dabartinei ES ir nagrinėjamųjų šalių padėčiai, susijusiai su nagrinėjamuoju produktu, būdingi precedento neturintys pagrindinių ekonominių kriterijų pokyčiai. Šiomis aplinkybėmis sunku daryti pagrįstas prielaidas dėl rinkos plėtros trumpu ir vidutiniu laikotarpiu, be to, ekonominė padėtis yra nepastovi ir žalingo dempingo galimybės negalima atmesti. Atsižvelgiant į tai, kad nors per tiriamojo laikotarpio dalį nustatytas atitinkamas nagrinėjamų importuojamų produktų kiekio padidėjimas per santykinai trumpą laikotarpį ir atsižvelgiant į nustatytą priverstinį kainų mažinimą, laikoma, kad tikslinga stebėti į ES importuojamą nagrinėjamąjį produktą. Komisija, vadovaudamasi atlikus šią stebėseną gautais duomenimis, esant reikalui galės greitai reaguoti. Pavyzdžiui, duomenis būtų galima panaudoti inicijuojant naują tyrimą, jei būtų patenkintos pagrindinio reglamento 5 straipsnyje išdėstytos sąlygos, t. y. jei būtų pakankamai prima facie žalingo dempingo įrodymų.

               (19)

               Be to, Komisija pažymi, kad, jei dėl šio produkto būtų pradėtas naujas tyrimas ir susidarytų tinkamos aplinkybės, gali būti tikslinga atlikti skubų tyrimą. Pagrindinio reglamento 7 straipsnio 1 dalyje ši galimybė išties suteikiama, nes gana greitai po tyrimo iniciavimo galima pradėti taikyti laikinąsias priemones.

               (20)

               Stebėjimo laikotarpis neturėtų trukti ilgiau nei 24 mėnesius nuo paskelbimo apie dabartinio tyrimo nutraukimą.

               (21)

               Remiantis pagrindinio reglamento 9 straipsnio 1 dalimi, tyrimas gali būti nutrauktas, jei skundas atsiimamas ir jeigu toks nutraukimas neprieštarauja Bendrijos interesams.

               (22)

               Komisija nusprendė, kad dabartinį tyrimą reikėtų nutraukti, nes, atliekant tyrimą, nebuvo nustatyta jokių aplinkybių, įrodančių, kad, nutraukus tyrimą, būtų pažeisti Bendrijos interesai. Apie tai buvo pranešta suinteresuotosioms šalims ir suteikta galimybė teikti pastabas. Tačiau negauta jokių pastabų, kurios galėtų turėti įtakos šiam sprendimui.

               (23)

               Todėl Komisija daro išvadą, kad antidempingo tyrimas dėl į Bendriją importuojamų Kinijos Liaudies Respublikos, Korėjos Respublikos ir Taivano kilmės plokščių šaltai valcuotų nerūdijančio plieno produktų turėtų būti nutrauktas nenustatant antidempingo priemonių,

         NUSPRENDĖ:
   1 straipsnis
   Antidempingo tyrimas dėl importuojamų Kinijos Liaudies Respublikos, Korėjos Respublikos ir Taivano kilmės plokščių valcavimo produktų iš nerūdijančiojo plieno po šaltojo valcavimo toliau neapdorotų, paprastai deklaruojamų nurodant KN kodus 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 ir 7220 20 89, nutraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2009 m. balandžio 16 d.

            Komisijos vardu

         Catherine ASHTON

            Komisijos narė

      (1)  OL L 56, 1996 3 6, p. 1.

      (2)  OL C 29, 2008 2 1, p. 13.


title: 2012/265/ES: 2012 m. gegužės 21 d. Komisijos sprendimas, kuriuo nutraukiamas antidempingo tyrimas dėl tam tikrų importuojamų Kinijos Liaudies Respublikos kilmės austų ir (arba) siūtų stiklo pluošto medžiagų

text:
22.5.2012

               LT

               Europos Sąjungos oficialusis leidinys

               L 131/7

         KOMISIJOS SPRENDIMAS
   2012 m. gegužės 21 d.
   kuriuo nutraukiamas antidempingo tyrimas dėl tam tikrų importuojamų Kinijos Liaudies Respublikos kilmės austų ir (arba) siūtų stiklo pluošto medžiagų
   (2012/265/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               2011 m. birželio 16 d. Europos Komisija (toliau – Komisija) gavo skundą dėl tariamai žalingo tam tikrų Kinijos Liaudies Respublikos (toliau – KLR) kilmės austų ir (arba) siūtų stiklo pluošto medžiagų dempingo, kurį pagal pagrindinio reglamento 5 straipsnį pateikė „Glass Fibre Fabrics Defence Coalition“ (toliau – GFFDC arba skundo pateikėjas) gamintojų, kurie pagamina didžiąją dalį (šiuo atveju daugiau nei 25 %) visų Sąjungoje pagaminamų tam tikrų kilmės austų ir (arba) siūtų stiklo pluošto medžiagų, vardu.

               (2)

               Skunde buvo pateikti dempingo ir jo padarytos materialinės žalos prima facie įrodymai, kurie buvo laikomi pakankamais antidempingo tyrimui inicijuoti.

               (3)

               2011 m. liepos 28 d. Komisija, pasikonsultavusi su Patariamuoju komitetu, pranešimu Europos Sąjungos oficialiajame leidinyje
                   (2) paskelbė apie antidempingo tyrimo dėl tam tikrų į Sąjungą importuojamų KLR kilmės austų ir (arba) siūtų stiklo pluošto medžiagų importo inicijavimą (toliau – pranešimas apie inicijavimą).

               (4)

               Komisija apie tyrimo inicijavimą oficialiai pranešė KLR eksportuotojams ir (arba) gamintojams, importuotojams, naudotojams ir žinomoms susijusioms asociacijoms, KLR valdžios institucijoms ir visiems žinomiems Sąjungos gamintojams. Suinteresuotosioms šalims buvo suteikta galimybė per pranešime apie inicijavimą nustatytą terminą pareikšti nuomonę raštu ir pateikti prašymą išklausyti.

               (5)

               Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.

         B.   SKUNDO ATSIĖMIMAS IR TYRIMO NUTRAUKIMAS

               (6)

               2012 m. kovo 12 d. raštu Komisijai skundo pateikėjas oficialiai atsiėmė skundą.

               (7)

               Pagal pagrindinio reglamento 9 straipsnio 1 dalį tyrimas gali būti nutraukiamas, jei skundas atsiimamas ir jeigu nutraukiant tyrimą neprieštaraujama Sąjungos interesams.

               (8)

               Tyrimo metu nenustatyta jokių aplinkybių, įrodančių, kad nutraukus šį tyrimą būtų prieštaraujama Sąjungos interesams. Todėl Komisija mano, kad šį tyrimą reikėtų nutraukti. Apie tai buvo pranešta suinteresuotosioms šalims ir suteikta galimybė teikti pastabas. Pastabų gauta iš vienos suinteresuotosios šalies. Tačiau šios pastabos nepakeitė išvados, kad tyrimo nutraukimas neprieštarautų Sąjungos interesams.

               (9)

               Todėl Komisija daro išvadą, kad antidempingo tyrimas dėl tam tikrų į Sąjungą importuojamų KLR kilmės austų ir (arba) siūtų stiklo pluošto medžiagų turėtų būti nutrauktas,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu nutraukiamas antidempingo tyrimas dėl importuojamų Kinijos Liaudies Respublikos kilmės medžiagų iš austų arba siūtų, arba austų ir ištisinėmis gijomis siūtų stiklo pluošto pusverpalių, išskyrus įmirkytus ar iš anksto įmirkytus produktus ir tinklines medžiagas, kurių akučių ilgis ir plotis didesnis nei 1,8 mm ir svoris didesnis nei 35 g/m2, kurių KN kodai šiuo metu yra ex 7019 39 00, ex 7019 40 00 ir ex 7019 90 00.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. gegužės 21 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL C 222, 2011 7 28, p. 12.


title: 2017 m. balandžio 27 d. Europos Parlamento sprendimas (ES) 2017/1711 dėl Europos gyvenimo ir darbo sąlygų gerinimo fondo 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/303

         EUROPOS PARLAMENTO SPRENDIMAS (ES) 2017/1711
   2017 m. balandžio 27 d.
   dėl Europos gyvenimo ir darbo sąlygų gerinimo fondo 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2015 finansinių metų metinių ataskaitų kartu su Fondo atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad Fondas įvykdė 2015 finansinių metų biudžetą (05873/2017 – C8-0049/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A8-0111/2017),

               1.

               patvirtina Europos gyvenimo ir darbo sąlygų gerinimo fondo direktoriui, kad Fondo 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 188.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 139, 1975 5 30, p. 1.

      (5)  OL L 328, 2013 12 7, p. 42.


title: 1994 m. lapkričio 21 d. Vykdomojo komiteto Sprendimas dėl bendrų atvykimo ir išvykimo antspaudų įsigijimo (SCH/Com-ex (94)16 rev.)

text:
Svarbus teisinis pranešimas

|

41994D0016

Oficialusis leidinys L 239 , 22/09/2000 p. 0166 - 0167

		Vykdomojo komiteto Sprendimas1994 m. lapkričio 21 d.dėl bendrų atvykimo ir išvykimo antspaudų įsigijimo(SCH/Com-ex (94)16 rev.)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į minėtos Konvencijos 6 straipsnį,atkreipia dėmesį į dokumentą SCH/I-Front (94)43, jį patvirtina irNUSPRENDŽIA:Susitariančiosios Šalys bendrus atvykimo ir išvykimo antspaudus įsigyja pagal dokumente SCH/Gem-handb (93)15 [1] išdėstytus principus.Heidelbergas, 1994 m. lapkričio 21 d.PirmininkasBernd Schmidbauer[1] Konfidencialus dokumentas. Žr. SCH/Com-ex (98)17.--------------------------------------------------SCH/I-Front (94)43BENDRŲ ATVYKIMO IR IŠVYKIMO ANTSPAUDŲ ĮSIGIJIMASKaip pagrindą antspaudams, patvirtinantiems atvykimą ir išvykimą per Šengeno teritorijos išorines sienas, Susitariančiosios Šalys ima 1993 m. rugsėjo 17 d. data pažymėtas bendrų atvykimo ir išvykimo antspaudų gamybos specifikacijas (SCH/Gem-handb (93)15). Šios specifikacijos nustato, kad turi būti naudojami dvispalvio rašalo antspaudai.Išimties tvarka bendri vienaspalviai atvykimo ir išvykimo antspaudai, kurie jau yra pagaminti ir išdalyti pasienio įstaigoms, gali būti naudojami tol, kol bus pakeisti. Visais atvejais nauji antspaudai privalo būti dvispalviai.--------------------------------------------------


title: 2005/405/EB: 2005 m. gegužės 4 d. Komisijos sprendimas, Bendrijos vardu patvirtinantis Europos bendrijos ir Jungtinių Amerikos Valstijų susitarimo dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, priedų pakeitimus (pranešta dokumentu Nr. C(2005) 1369)   (Tekstas svarbus EEE)

text:
31.5.2005

               LT

               Europos Sąjungos oficialusis leidinys

               L 137/31

         KOMISIJOS SPRENDIMAS
   2005 m. gegužės 4 d.
   Bendrijos vardu patvirtinantis Europos bendrijos ir Jungtinių Amerikos Valstijų susitarimo dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, priedų pakeitimus
   (pranešta dokumentu Nr. C(2005) 1369)
   (Tekstas svarbus EEE)
   (2005/405/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. kovo 16 d. Tarybos sprendimą 98/258/EB dėl Susitarimo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, sudarymo (1), ypač į jo 4 straipsnio trečią pastraipą,
   kadangi:

               (1)

               Bendrijos standartinis Enterobacteriaceae ir bendro gyvybingų (bakterijų) skaičiaus mėsoje tyrimo metodas yra pripažintas lygiaverčiu JAV Escherichia coli tyrimo metodui.

               (2)

               Bendrija ir JAV vedė derybas dėl papildomo audito gairių, įskaitant gyvūnų sveikatos tyrimo gaires, rinkinio. Šių derybų pasekmė yra minėtų gairių tekstas, kuriam pritarė abi šalys.

               (3)

               Šio Susitarimo Jungtinis vadybos komitetas (toliau – Komitetas) išleido rekomendacijas dėl abiejų tyrimo metodų lygiavertiškumo nustatymo ir dėl papildomo audito gairių patvirtinimo. Priėmus šias rekomendacijas, reikia iš dalies pakeisti Susitarimo V bei VI priedus ir 1 išnašą.

               (4)

               Šie pakeitimai turėtų būti patvirtinti Bendrijos vardu.

               (5)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Remiantis rekomendacijomis, kurias parengė Europos bendrijos ir Jungtinių Amerikos Valstijų susitarimo dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, 14 straipsniu įsteigtas Jungtinis vadybos komitetas, Bendrijos vardu patvirtinami minėto reglamento V priedo 6 punkto, VI priedo ir 1 išnašos pakeitimai.
   Susitarimo pasikeičiant laiškais tekstas, įskaitant Susitarimo V priedo 6 punkto, 1 išnašos ir VI priedo pakeitimus, pridedamas prie šio sprendimo.
   2 straipsnis
   Sveikatos ir vartotojų apsaugos generalinis direktorius įgaliojamas pasirašyti Susitarimą pasikeičiant laiškais, kuris įpareigotų Bendriją.
   3 straipsnis
   Šis sprendimas taikomas nuo pirmos mėnesio dienos po to mėnesio, kurį Jungtinės Amerikos Valstijos raštu praneša Komisijai, kad jos 1 straipsnyje minėtų pakeitimų patvirtinimo vidaus procedūros užbaigtos.

      Priimta Briuselyje, 2005 m. gegužės 4 d.

            Komisijos vardu

         Markos KYPRIANOU

            Komisijos narys

      (1)  OL L 118, 1998 4 21, p. 1. Sprendimas su paskutiniais pakeitimais, padarytais Komisijos sprendimu 2003/833/EB (OL L 316, 2003 11 29, p. 20).
   SUSITARIMAS PASIKEIČIANT LAIŠKAIS
   dėl Europos bendrijos ir Jungtinių Amerikos Valstijų susitarimo dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, priedų pakeitimų
   Briuselis, 2004 m. spalio 7 d.
   Gerbiamasis Pone,
   dėl Europos bendrijos ir Jungtinių Amerikos Valstijų susitarimo dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, turiu garbę pasiūlyti Jums padaryti šiuos Susitarimo priedų pakeitimus.
   Kaip rekomendavo pagal Susitarimo 14 straipsnio 1 dalį įsteigtas Jungtinis vadybos komitetas, Susitarimo V priedo 6 punkto ir 1 išnašos tekstą reikia pakeisti šio laiško A priedėlyje pateiktu tekstu, o Susitarimo VI priedo tekstą – šio laiško B priedėlyje pateiktu tekstu.
   Būčiau dėkingas, jei galėtumėte patvirtinti, kad Jungtinės Amerikos Valstijos pritaria minėtiems Susitarimo V priedo 6 punkto, 1 išnašos ir VI priedo pakeitimams.
   Reiškiu Jums savo didžią pagarbą.

       (1)

         Europos Bendrijos vardu

      Jaana HUSU-KALLIO

   Briuselis, 2005 m. balandžio 6 d.
   Gerbiamasis Pone,
   turiu garbę priminti Jūsų 2004 m. spalio 7 d. laišką, kuriame išsamiai nurodyti siūlomi 1999 m. liepos 20 d. Europos bendrijos ir Jungtinių Amerikos Valstijų susitarimo dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, V priedo 6 punkto, 1 išnašos ir VI priedo pakeitimai atitinkamai A priedėliu ir B priedėliu.
   Šiuo atžvilgiu turiu garbę patvirtinti, kad Jungtinės Amerikos Valstijos pritaria siūlomiems pakeitimams, kuriuos rekomendavo pagal Susitarimo 14 straipsnio 1 dalį įsteigtas Jungtinis vadybos komitetas ir kurių kopija yra pridėta.
   Kiek man žinoma, šie pakeitimai įsigalios tą dieną, kurią EB praneš JAV, kad ji užbaigė būtinas šių pakeitimų įgyvendinimo procedūras.
   Reiškiu Jums savo didžią pagarbą.

       (2)

         Jungtinių Amerikos Valstijų kompetentingos institucijos vardu

      Norval E. FRANCIS

      (1)

               Pridedama: A priedėlis, pakeičiantis Susitarimo V priedo 6 punktą bei 1 išnašą, ir B priedėlis, pakeičiantis Susitarimo VI priedą.

      (2)

               Pridedama: A priedėlis, pakeičiantis Susitarimo V priedo 6 punktą bei 1 išnašą, ir B priedėlis, pakeičiantis Susitarimo VI priedą.

         A PRIEDĖLIS

         „V PRIEDAS

                                 —

                                 Prekė

                                 —

                                 Rūšis

                                 —

                                 Gyvūnų/ visuomenės sveikata

                     EB eksportas į Jungtines Valstijas

                     Jungtinių Valstijų eksportas į EB

                     Prekybos sąlygos

                     Lygia-vert.

                     Specialios sąlygos

                     Priemonė

                     Prekybos sąlygos

                     Lygia-vert.

                     Specialios sąlygos

                     Priemonė

                     EB standartai

                     JAV standartai

                     JAV standartai

                     EB standartai

               6.   Šviežia mėsa

                     Gyvūnų sveikata

                                 —

                                 Atrajotojai

                     64/432
                     72/461
                     72/462

                     9 CFR 94

                     Taip (2)

                     Papildomas galvijų iš GSE paveiktų šalių sertifikavimas

                     JAV turi persvarstyti taisykles dėl GSE, taikomas didelio/mažo sergamumo regionams

                     9 CFR 53
                     (egzotinės ligos protrūkio atveju)

                     72/462
                     82/426

                     Taip (2)

                      Buvimo trukmė – trys mėnesiai
                     Ūkyje neužregistruota avių ir ožkų bruceliozės

                                 —

                                 Arkliniai

                     64/432
                     72/461
                     72/462

                     9 CFR 94

                     Taip (1)

                     9 CFR 53

                     72/462
                     82/426

                     Taip (2)

                     Buvimo trukmė – trys mėnesiai

                                 —

                                 Kiaulės

                     64/432
                     72/461
                     72/462

                     9 CFR 94

                     Taip (1)

                     9 CFR 53

                     72/462
                     82/426

                     Taip (2)

                      Buvimo trukmė – trys mėnesiai
                     Ūkyje neužregistruota bruceliozės

                     Visuomenės sveikata

                     Atrajotojai (8)
                     Arkliniai
                     Kiaulės
                     Avys
                     Ožkos
                     Atrajotojai (8)
                     Equidae
                     Kiaulės (šeima)
                     Avys
                     Ožkos

                        (suite)

                     64/433
                     96/22
                     96/23

                     9 CFR
                     301–381, 416, 417

                     Taip (3)

                      Įmonės, įtrauktos į sąrašą pagal 7 išnašą ir atitinkančios atitinkamas 1 išnašos nuostatas.

                        Enterobacteriaceae ir bendro gyvybingų bakterijų skaičiaus tyrimas atliekamas taip, kaip nurodyta 2001 m. birželio 8 d. Sprendime 2001/471/EB, išskyrus tai, kad:

                                 —

                                 per visą skerdimo laikotarpį turi būti atliekama atsitiktinė mėginių atranka

                                 —

                                 2001 m. birželio 8 d. Sprendime 2001/471/EB nurodytos keturios galvijų, kiaulių, avių, ožkų ir arklių skerdenos vietos, iš kurių imami mėginiai, neturi būti keičiamos

                     Lygiavertiškumas (Taip (2)) suteikiamas po to, kai JAV baigia veterinarijos sistemų patikrinimą.
                     Šis procesas baigiamas per 12 mėn. nuo šio Susitarimo įsigaliojimo dienos

                     9 CFR
                     301–381, 416, 417

                     72/462
                     93/158
                     96/22
                     96/23

                     Taip (3)

                     Įmonės, įtrauktos į sąrašą pagal 7 išnašą ir atitinkančios tam tikras 2, 3, 4 ir 5 išnašos nuostatas

                     EB įvertina JAV likučių programą ir papildomą informaciją, kurią JAV turi pateikti, kad nustatytų, ar ji atitinka EB apsaugos lygį. Šis įvertinimas pabaigiamas per šešis mėnesius nuo šio Susitarimo įsigaliojimo
                      EB įvertina JAV vandens standartus, kad nustatytų, ar jie atitinka EB apsaugos lygį. Šis įvertinimas pabaigiamas per šešis mėnesius nuo šio Susitarimo įsigaliojimo
                     EB turi įvertinti JAV prašymą, kai jis bus pateiktas, dėl būtinybės toliau tirti arklieną dėl trichinelių
                     Dėl 5 išnašos e punkto patikrinimų, įpjovus kiaulių širdis, rezultatai turi būti bendrai įvertinti po 12 mėnesių, siekiant nustatyti, ar 5 išnašos e punkto nuostatos turėtų būti iš dalies pakeistos
                     Lygiavertiškumas (Taip (2)) suteikiamas po to, kai EB pabaigia nurodytų sąlygų taikymo patikrinimą. Šis procesas užbaigiamas per 12 mėnesių nuo šio Susitarimo įsigaliojimo “

   1 IŠNAŠA

                  „(1)

                   Patogeninių mikroorgnizmų kiekio sumažinimas: rizikos veiksnių analizės ir svarbiųjų valdymo taškų (RVASVT) sistemos; galutinė taisyklė buvo paskelbta 61 Federaliniame registre (38806—38989) ir iš dalies pakeičia įvairias CFR 304, 310, 320, 327, 381, 416 ir 417 dalių nuostatas.
                  Taikytinos nuostatos dėl SSOP.
                  JAV ir EB iš anksto aptars nurodytų teisės aktų numatytus etapus iki jų įgyvendinimo, siekdamos nustatyti, ar reikia tolesnių specialiių sąlygų.“

   B PRIEDĖLIS

         „VI PRIEDAS
         AUDITO ATLIKIMO GAIRĖS
         Jei viena iš atitinkamų tarptautinius standartus nustatančių organizacijų priima standartus, gaires ar rekomendacijas dėl audito atlikimo, Šalys iš naujo išnagrinės šio priedo turinį ir padarys visus reikalingus pakeitimus.
         Bendrosios nuostatos
         1.   Sąvokų apibrėžimai
         Šiame priede vartojamų sąvokų apibrėžimai yra tokie:

                     1.1.

                     auditas – veiklos rezultatų vertinimas;

                     1.2.

                     audituojamasis – eksportuojančioji Šalis, kurios vykdymo užtikrinimo ir kontrolės programos auditas yra atliekamas;

                     1.3.

                     auditorius – auditą atliekanti importuojančioji Šalis;

                     1.4.

                     įmonė – gyvūnų arba gyvūninės kilmės produktų perdirbimo gamykla;

                     1.5.

                     objektas – kitos, ne perdirbimo gamyklos, patalpos, kuriose gali būti tvarkomi gyvūnai ar gyvūninės kilmės produktai, išskyrus mažmeninės prekybos patalpas;

                     1.6.

                     gyvūnų sveikatos tyrimas – apsilankymas vietoje, siekiant surinkti arba patikrinti informaciją, susijusią su konkretaus regiono padėtimi ar sąlygomis vienos arba daugiau III priede nurodytų ligų atžvilgiu.

               2.   Bendrieji principai
         2.1.   Auditorius ir audituojamasis turėtų bendradarbiauti atliekant auditą pagal šio priedo nuostatas. Auditą atliekančią grupę turėtų sudaryti ir auditoriaus, ir audituojamojo atstovai, ir audituojamasis turėtų paskirti darbuotojus, kurie palengvintų audito atlikimą. Specializuotų sistemų ir programų auditui atlikti gali prireikti specialių profesinių įgūdžių.
         Informacija renkama apklausiant, nagrinėjant dokumentus bei įrašus ir lankantis vietoje. Įtraukiami ir kontrolės priemonių pakeitimai, padaryti nuo šio Susitarimo priėmimo arba nuo ankstesnio audito atlikimo dienos. Informaciją galima patikrinti atliekant apklausas ir tikrinant kitus šaltinius; tai gali būti stebėjimas, matavimai, mėginiai ir įrašai. Audito metu gauta informacija turi būti patvirtinta dokumentais.
         2.2.   Auditas turi būti skirtas patikrinti audituojamojo vykdymo užtikrinimo ir kontrolės programos efektyvumą, o ne pripažinti netinkamais atskirus gyvūnus, maisto siuntas arba įmones. Turėtų būti tinkama įvertinta Susitarime nurodyta audituojamojo vykdymo užtikrinimo ir kontrolės programa.
         2.2.1.   Visų pagal šį Susitarimą atliekamų auditų vertinimo pagrindas yra pateiktas eksportuojančiosios šalies standartuose arba eksportuojančiosios ir importuojančiosios šalies bendruose standartuose ir specialiose sąlygose, tinkančiuose konkrečiam auditui. Minėti standartai ir atitinkamos specialios sąlygos yra apibrėžti V priede ir numatyti 6 straipsnyje.
         2.2.2.   Pripažinta, kad auditai vietoje, vykdomi nustatant pradinį lygiavertiškumą, paprastai bus atliekami taikant vien tik eksportuojančiosios šalies standartus, o vėlesni patikrinimai vietoje, atliekami siekiant patikrinti anksčiau nustatytos lygiavertiškumo sąlygos įvykdymą – taikant eksportuojančiosios šalies standartus, tiesiogiai susijusius importuojančiosios šalies standartus, kurie, kaip nustatyta, nėra lygiaverčiai ir kurių reikia laikytis, ir tos V priede apibrėžtos specialios sąlygos, kurioms buvo pritarta.
         2.3.   Audituojamasis privalo vykdyti dokumentais pagrįstą programą, kad parodytų auditoriui, jog nuolat laikomasi standartų.
         2.4.   Audito dažnumas turi būti grindžiamas eksportuojančiosios Šalies vykdymo užtikrinimo ir kontrolės programos rezultatais. Kai veiklos rezultatai yra prasti, auditas turi būti dažnesnis, pavyzdžiui, siekiant užtikrinti, kad nepatenkinama veikla būtų ištaisyta.
         2.4.1.   Informacija, naudotina audito dažnumui nustatyti, gali apimti, inter alia:

                     —

                     epidemiologinį tyrimą,

                     —

                     ankstesnio audito rezultatus,

                     —

                     veterinarinių patikrinimų pasienyje rezultatus (įskaitant importo siuntų mėginių atrankos ir tyrimų rezultatus),

                     —

                     laikotarpį nuo paskutiniojo audito,

                     —

                     prekybos apimtį,

                     —

                     visuomenės sveikatos priežiūros rezultatus,

                     —

                     gyvūnų ligų sąrašo laisvą naudojimą,

                     —

                     aplinkos ir geografinius veiksnius.

               2.5.   Auditas atliekamas ir juo pagrįsti sprendimai priimami skaidriai ir nuosekliai.
         Auditorius turėtų:

                     2.5.1.

                     užtikrinti, kad audito išvados remtųsi objektyvia informacija arba duomenimis bei stebėjimais, ir būtų galima patvirtinti, kad jie tikslūs bei patikimi;

                     2.5.2.

                     vengti interesų konflikto ir nepasiduoti netinkamai įtakai;

                     2.5.3.

                     užtikrinti, kad audito procedūra būtų atliekama siekiant šių tikslų:

                                 —

                                 patikrinti, ar eksportuojančioji šalis vykdo anksčiau pripažintas lygiavertiškumo sąlygas (atitikties reikalavimus), ir

                                 —

                                 nurodyti audituojamojo objektus, kuriuose gali būti atlikti tokie patobulinimai, kurie paskatintų audituojamojo dokumentais patvirtintos kontrolės programos vykdymą, kad jau nuo pat pradžios arba toliau būtų vykdoma lygiavertiškumo sąlyga, būtina atitinkamam importuojančiosios šalies apsaugos lygiui pasiekti;

                     2.5.4.

                     užtikrinti, kad visi audito metu gauti dokumentai ir įrašai būti išsaugoti ir apsaugoti, kaip susitarė abi šalys ir kaip reglamentuoja kiekvienoje šalyje galiojantys įstatymai ir reglamentai;

                     2.5.5.

                     užtikrinti, kad būtų laikomasi komercinio slaptumo atsižvelgiant į kiekvienoje šalyje taikytinus įstatymus ir reglamentus.

               Audituojamasis turėtų:

                     2.5.6.

                     audito metu arba per 20 darbo dienų nuo jo pradžios laiku pateikti su auditu susijusią informaciją, kurios prašo auditorius, siekiant užtikrinti, kad būtų pasiekti audito tikslai;

                     2.5.7.

                     bendradarbiauti su auditoriumi ir padėti jam (jai) vykdyti savo užduotį, kad būtų pasiekti audito tikslai. Tai sudaro:

                                 —

                                 audite dalyvaujančių darbuotojų informavimas apie jo tikslus,

                                 —

                                 tinkamos kvalifikacijos darbuotojų paskyrimas bendram darbui su audito grupe,

                                 —

                                 audito grupei reikalingų patalpų suteikimas, kad auditas būtų veiksmingas ir naudingas,

                                 —

                                 auditui atlikti būtinų vietų ir dokumentų, kurių prašo auditorius, suteikimas.

               2.6.   Gyvūnų sveikatos tyrimai
         Gyvūnų sveikatos tyrimai atliekami siekiant surinkti reikalingą epidemiologinę ir kitokią informaciją apie ligos statusą konkrečiame regione (valstybėje narėje arba valstybėje, valstybės narės arba valstybės dalyje arba daugiau kaip vienos valstybės narės arba valstybės dalyse). Gyvūnų sveikatos tyrimą gali atlikti viena šalis (čia – importuojančioji šalis), siekiant paremti pradinį kitos šalies nutarimą (čia – eksportuojančioji šalis) dėl ligos statuso regione (t. y. pirmasis nurodytos ligos nebuvimo pripažinimas), arba po ligos protrūkio.
         VEIKLOS GAIRĖS
         Pasiruošimas auditui
         3.   Išankstinis pasiruošimas
         3.1.   Audito plano parengimas
         Siekdamos užtikrinti tinkamą pasiruošimą auditui ir veiksmingą jo vykdymą, Šalys turėtų:

                     —

                     sukurti parengtinę audito programą, apimančią, jei realu, dvylikos mėnesių laikotarpį, deramai atsižvelgiant į, inter alia, Susitarimo VI priedo 2.4 punkte aprašytą tyrimą ir jo V priede nustatytas priemones; ši orientacinė programa kas šeši mėnesiai turėtų būti peržiūrima siekiant sukurti nuolatinę audito programą,

                     —

                     kuo ankstesniame etape, pageidautina prieš 60 dienų, patvirtinti ketinimą atlikti orientacinėje programoje numatytą auditą,

                     —

                     kuo ankstesniame etape audituojamajam pranešti apie bet kokius numatomus orientacinės programos pakeitimus,

                     —

                     keistis informacija apie audito, numatyto atlikti peržengiant šio Susitarimo taikymo sritį, jei to prireiktų siekiant palengvinti 6.3 punkto nuostatų taikymą.

               3.2.   Audito inicijavimas
         Dažniausiai audito inicijavimo pagrindą sudaro:

                     —

                     orientacinėje programoje nurodytas auditas,

                     —

                     auditas, atliekamas audituojamojo kvietimu,

                     —

                     auditas, atliekamas bet kurios iš Susitarimo šalių pagrįstu prašymu, pavyzdžiui, auditas, atliekamas tada, kai kuri nors Šalis yra rimtai susirūpinusi kylančiu pavojumi,

                     —

                     arba dar kartą pripažintu pavojumi visuomenės ir gyvūnų sveikatai.

               Visais atvejais auditorius turėtų pranešti audituojamajam apie planuojamą auditą, kad šis galėtų imtis priemonių, būtinų norint sėkmingai užbaigti auditą. Išankstinio pranešimo laikas turėtų priklausyti nuo to, ar skubiai auditą būtina atlikti dėl visuomenės ir gyvūnų sveikatos motyvų.
         Pranešimas, kurį auditorius perduoda audituojamajam
         3.3.   Veikla iki audito
         3.3.1.   Audito plano parengimas
         Auditorius, pasitaręs su audituojamuoju, turėtų parengti audito planą. Šį planą audituojamajam jis turėtų pateikti likus pakankamai laiko iki audito, kad audituojamasis spėtų pateikti informaciją, pageidautina prieš 60 dienų iki planuojamos audito pradžios. Auditas turėtų būti suplanuotas lanksčiai, leidžiant pakeisti akcentus atsižvelgiant į informaciją, surinktą iki audito arba jo metu.
         Plane turėtų būti nuodyta:

                     —

                     audito objektas, išsamumas ir apimtis,

                     —

                     audito tikslai,

                     —

                     V priede nustatyti atitinkami standartai, kuriais remiantis bus atliekamas auditas. Tiksliau sakant, tai eksportuojančios šalies standartai, kai auditas yra atliekamas kaip pradinis audituojamojo kontrolės programos vykdymo vertinimas vietoje siekiant nustatyti, ar egzistuoja lygiavertiškumo sąlyga, arba eksportuojančios šalies standartai ir importuojančios šalies standartai, iš dalies pakeisti V priede nustatytomis specialiomis sąlygomis, kai atliekamas tolesnis auditas, skirtas patikrinti anksčiau nustatytą lygiavertiškumo sąlygą,

                     —

                     audito data bei vieta ir lankytinų įmonių ar objektų tipai, kad būtų galima pasirinkti audito grupės narius,

                     —

                     grafikas iki galutinės ataskaitos pateikimo dienos (imtinai),

                     —

                     kalba ar kalbos, kuriomis bus atliekamas auditas ir parašyta ataskaita,

                     —

                     audito grupės nariai ir vadovas,

                     —

                     susitikimų su pareigūnais ir apsilankymų įmonėse ar objektuose, įskaitant apsilankymus iš anksto neįspėjus, tvarkaraštis,

                     —

                     nuostatos dėl komercinių paslapčių apsaugos užtikrinimo ir interesų konflikto vengimo.

               3.3.2.   Susitarimas su audituojamuoju dėl plano ir datų
         Jei audituojamasis prieštarauja audito plano išsamioms nuostatoms, auditorius su šiais prieštaravimais paprastai supažindinamas per 10 darbo dienų nuo audito plano gavimo. Auditorius ir audituojamasis turi išspręsti šiuos prieštaravimus. Šalis, dėl informacijos, gautos iki audito arba jo metu, pasiūliusi audito plano pakeitimus, apie juos turėtų kuo greičiau pranešti kitai šaliai.
         3.3.3.   Būtinų dokumentų gavimas iš audituojamojo
         Prieš auditą auditorius gali paprašyti audituojamojo pateikti dokumentus, reikalingus auditui pasirengti ir jį atlikti. Šiuos dokumentus, pavyzdžiui, gali sudaryti:

                     —

                     teisės aktai ir atitinkami techniniai standartai bei specifikacijos,

                     —

                     audituojamojo valdymo struktūra,

                     —

                     audituojamojo reguliavimo funkcijos bei įgaliojimai ir bet kokių su vykdymu susijusių priemonių rezultatai,

                     —

                     audituojamojo vykdomos patvirtinimo procedūros,

                     —

                     išsami informacija apie kontrolės programas, įskaitant darbinių dokumentų, vadovų ir panašių veiklos gairių kopijas.

               Auditorius gali paprašyti audituojamojo paaiškinti pateiktus dokumentus.
         Audito atlikimo procedūra
         4.   Įvadinis susitikimas
         Audituojamasis ir auditorius turėtų iš anksto surengti pirmąjį susitikimą abiejų šalių sutartoje vietoje. Kai reikia ir tikslinga išsiaiškinti su auditu susijusius klausimus, įvadinis Europos Komisijos audito grupių susitikimas gali vykti Vašingtone, o JAV audito grupių – Briuselyje (Belgijoje) arba Grange (Airija). Kitais atvejais įvadiniai susitikimai gali būti surengti tinkamose vietose, pavyzdžiui, ES valstybių narių sostinėse ar ES miestuose, kuriuose būtų praktiška ir patogu atlikti konkretų auditą. Kur beįvyktų įvadinis susitikimas, jam turėtų pirmininkauti audituojamojo kompetentingos institucijos (-ų) atstovas. Įvadinio susitikimo tikslai yra šie:

                     —

                     audituojamajam pristatyti audito grupę,

                     —

                     patvirtinti audito objektą, išsamumą, apimtį, standartus ir tikslus,

                     —

                     bendrais bruožais apibrėžti metodus ir procedūras, kurie bus taikomi atliekant auditą,

                     —

                     patvirtinti audito grupės ir audituojamojo tarnybinį ryšį audito metu, be kita ko, nustatant, kurie oficialių tarnybų atstovai lydės audito grupę į kiekvieną jos išvykimą į vietą,

                     —

                     patvirtinti lankytinas valstybinio ir nevalstybinio sektoriaus vietas,

                     —

                     patvirtinti reikiamą audito grupės narių, dalyvausiančių apsilankymuose gamybos įmonėse ar patalpose arba stebėsiančių šiuos apsilankymus, skaičių ir vaidmenį,

                     —

                     patvirtinti baigiamojo ir tarpinių susitikimų su audituojamuoju laiką, datą bei vietą,

                     —

                     patvirtinti kelionės ir apgyvendinimo tvarką,

                     —

                     patvirtinti išteklių ir priemonių prieinamumą audito grupei,

                     —

                     patvirtinti taikytinus ataskaitų pateikimo būdus,

                     —

                     prašyti auditui atlikti reikalingų papildomų dokumentų, kurie įvardijami iki audito,

                     —

                     atsakyti į visus audituojamajam rūpimus klausimus, susijusius su audito procesu.

               5.   Dokumentų peržiūra
         5.1.   Peržiūrimi gali būti, pavyzdžiui, šie dokumentai:

                     —

                     su atitikties programomis susiję dokumentai,

                     —

                     tikrinimo ir vidaus audito ataskaitos,

                     —

                     dokumentai, susiję su ištaisomaisiais veiksmais ir sankcijomis,

                     —

                     dokumentai, susiję su taikytomis atitikties priemonėmis,

                     —

                     imčių atrankos schemos ir jų rezultatai,

                     —

                     su tikrinimu susiję dokumentai,

                     —

                     audituojamojo taikoma reguliavimo tvarka.

               5.2.   Kai auditas atliekamas jau nustačius lygiavertiškumą, dokumentų peržiūrą taip pat gali sudaryti atitinkamų tikrinimo bei sertifikavimo sistemų pakeitimai nuo to laiko, kai buvo nustatytas lygiavertiškumas arba nuo ankstesnio audito atlikimo datos.
         5.3.   Dokumentų peržiūros metu audituojamasis visokeriopai bendradarbiauja su auditoriumi ir padeda užtikrinti auditoriui galimybę susipažinti su jo reikalaujamais dokumentais bei įrašais.
         6.   Patikrinimas vietoje
         6.1.   Priimdamas sprendimą dėl patikrinimų vietoje pobūdžio ir apimties, auditorius turėtų atsižvelgti į šiuos veiksnius: regioną, į tai, kaip sektorius arba eksportuojančioji šalis anksčiau atitiko reikalavimus, kaip nustatyta ankstesnio audito ir (arba) veterinarinių patikrinimų pasienyje metu (įskaitant importuojamų siuntų imčių atranką bei tyrimą), pagamintos ir importuotos arba eksportuotos produkcijos kiekį, infrastruktūros pokyčius ir nacionalinės tikrinimo bei sertifikavimo sistemų pobūdį ir darbą.
         6.2.   Atliekant patikrinimus vietoje gali būti lankomasi gamybos įmonėse, patalpose, maisto tvarkymo ar saugojimo vietose ir kontrolės laboratorijose, siekiant patikrinti 5.1 punkte nurodytos dokumentuose pateiktos informacijos tikslumą.
         6.3.   Įmonės ar patalpų patikrinimą audituojamasis atliks laikydamasis audituojamojo įprastinės tvarkos, o auditorius dažniausiai dalyvaus kaip stebėtojas, nors jis gali patikrinti kitus veiklos aspektus, jei mano, kad tai būtina. Dėl laiko stokos auditorius gali ir nestebėti viso audituojamojo atliekamo patikrinimo, o tik apklausti audituojamojo kontrolės darbuotojus ir taip patikrinti jų konkrečią tikrinimo praktiką.
         6.4.   Atliekant patikrinimus vietoje audituojamasis visokeriopai bendradarbiaus su auditoriumi ir sudarys sąlygas jam patekti į tikrinamąsias įmones bei objektus.
         6.5.   Jei atliekant patikrinimus vietoje paaiškėja, kad žmonių ar gyvūnų sveikatai gali grėsti arba gresia pavojus, apie šį įvertinimą auditorius turėtų tuoj pat pranešti audituojamajam, o šis turėtų imtis veiksmų nustatytam ir patvirtintam pavojui pašalinti.
         7.   Pakartotinis auditas
         Gali būti atliekamas pakartotinis auditas kuriuo siekiama patikrinti, kaip ištaisyti ankstesniame audite nurodyti trūkumai.
         8.   Darbo dokumentai
         Tarp darbo dokumentų gali būti vertintinų elementų kontroliniai sąrašai, kuriuose gali būti:

                     —

                     teisės aktai,

                     —

                     tikrinimo ir sertifikavimo tarnybų struktūra ir veikla,

                     —

                     įmonių ir objektų struktūra, išdėstymas, atliekamos operacijos ir darbo tvarka,

                     —

                     sveikatos statistika, mėginių ėmimo planai ir rezultatai,

                     —

                     atitikties priemonės ir procedūros,

                     —

                     ataskaitų ir skundų pateikimo tvarka,

                     —

                     mokymo programos.

               8.1.   Patvirtinamieji dokumentai
         Audito rezultatus, išvadas ir rekomendacijas patvirtinančius dokumentus reikėtų kuo labiau suvienodinti, kad auditas būtų atliktas ir jo rezultatai pateikti vienodai, skaidriai ir būtų patikimi. Patvirtinamieji dokumentai gali apimti įvairias atmintines ar kitokią paaiškinamąją informaciją apie vertintinus dalykus.
         9.   Baigiamasis susitikimas
         Baigiamasis, kaip ir įvadinis, susitikimas, gali vykti ir audituojamajam, ir auditoriui vienodai patogioje vietoje. Pirmininkauti baigiamajam susirinkimui taip pat turėtų audituojamojo kompetentingos institucijos (-ų) atstovas.
         Baigiamojo susirinkimo tikslas yra:

                     —

                     dar kartą patvirtinti audito objektą, išsamumą, apimtį, standartus ir tikslus,

                     —

                     audituojamajam priminti, kad auditas yra grindžiamas sistemos kontrolės priemonių atranka ir nesiekiama nustatyti visų sistemos trūkumų,

                     —

                     pateikti audituojamajam preliminarias audito išvadas ir (arba) bendrą auditoriaus padarytų išvadų apžvalgą,

                     —

                     pateikti išsamią informaciją apie esminius trūkumus kartu su objektyviais įrodymais,

                     —

                     pasiūlyti pateikti papildomus paaiškinimus, būtinus užtikrinti, kad audituojamasis suprastų esminių trūkumų esmę,

                     —

                     patvirtinti, kad audito ataskaitoje bus pateikta visa informacija apie auditą ir audituojamasis turės galimybę pareikšti savo pastabas apie ataskaitą,

                     —

                     leisti audituojamajam pareikšti pastabas apie audito duomenis arba prašyti paaiškinimo dėl bet kurio punkto.

               Po audito atliekami veiksmai
         10.   Audito ataskaita
         Audito ataskaitoje turėtų būti pateikti subalansuoti audito duomenys ir išvados bei rekomendacijos, padarytos tiksliai remiantis šiais duomenimis. Paprastai turėtų būti nurodyti šie dalykai:

                     —

                     audito objektas, išsamumas, apimtis, standartai ir tikslai,

                     —

                     audito plano detalės,

                     —

                     dokumentai, kuriais rėmėsi auditas,

                     —

                     auditoriaus atliktas duomenų įvertinimas pagal auditui taikomus standartus,

                     —

                     sritis (-ys), dėl kurių auditorius ir audituojamasis nesutaria,

                     —

                     auditoriaus rekomendacijos dėl taisytinų esminių trūkumų,

                     —

                     reagavimas į pateiktus duomenis, įskaitant įmonių, kurioms nurodyta ištaisyti nustatytus trūkumus.

               10.1.   Rengiant ir vėliau platinant audito ataskaitą turi būti laikomasi komercinio slaptumo. Iki audito kiekviena šalis turi informuoti kitą šalį apie savo įstatymus ir tvarką, susijusią su konfidencialios komercinės informacijos slaptumo apsauga, ir kitokią informaciją, kuri gali būti svarbi vienai ar abiem šalims. Kiekviena šalis visiškai laikosi savo valstybės konfidencialios informacijos slaptumo reikalavimų. Jei informacijos, kurią kiekviena šalis turi saugoti, pobūdis skiriasi, šalys nustato šiuos skirtumus iki audito ir susitaria, kokių laikysis procedūrų.
         10.2.   Ataskaitų projektai per Susitarime nustatytą laiką turi būti išsiųsti audituojamajam. Audituojamasis gali per 60 dienų pateikti savo pastabas ir turėtų apibūdinti konkrečias ištaisomąsias priemones, kurių imsis ar jau ėmėsi, kad nuo pat pradžios arba toliau vykdytų lygiavertiškumo sąlygas, taip pat planuojamas užbaigimo datas.
         10.3.   Galutinės ataskaitos teksto pakeitimai, atsižvelgus į kompetentingos institucijos pastabas, turėtų apsiriboti faktinių netikslumų pataisymu. Tačiau kitos audituojamojo pateiktos pastabos, jei jos paaiškina ataskaitos turinį, ataskaitoje gali būti nurodytos atskirai. Audituojamojo pastabos prie galutinės ataskaitos turi būti pridėtos visada.
         11.   Tolesnės ištaisomosios priemonės
         Ištaisomųjų priemonių, būtinų lygiavertiškumui pasiekti, patikrinimas skirsis atsižvelgiant į pirminio trūkumo pobūdį. Audituojamojo atliekamų ištaisomųjų priemonių patikrinimą gali sudaryti:

                     —

                     audituojamojo pateiktų garantijų peržiūrėjimas,

                     —

                     audituojamojo pateiktų dokumentų peržiūrėjimas,

                     —

                     tolesni auditai,

                     —

                     nurodyto ištaisomojo veiksmo patikrinimas atliekant vėlesnį auditą.

               Tolesnio audito procedūra yra panaši į įprasto audito procedūrą, tik joje svarbiausia yra patvirtinti, kad priemonės, kurių ėmėsi audituojamasis, veiksmingai taiso ir šalina nustatytus trūkumus. Ištaisomųjų priemonių ataskaita turėtų būti rengiama ir išplatinta panašiai kaip ir įvadinio audito ataskaita.
         Gyvūnų sveikatos tyrimai
         12.   Gyvūnų sveikatos tyrimai
         12.1.   Bendrieji principai
         Visos gyvūnų sveikatos tyrimus atliekančios šalys turėtų atvirai ir skaidriai bendradarbiauti atliekant tyrimus, kad visos būtinos procedūros būtų užbaigtos kuo greičiau.
         12.2.   Procedūros
         12.2.1.   Gyvūnų sveikatos tyrimo planavimas ir gyvūnų sveikatos tyrimo inicijavimas
         Daugeliu atveju šis tyrimas bus atliekamas eksportuojančios šalies prašymu. Gyvūnų sveikatos tyrimo rezultatai turėtų suteikti pagrindinę informaciją apie ligos pavojų, siejamą su nurodytų prekių eksportu iš to regiono. Importuojančioji šalis laiku patvirtina gavusi minėtą prašymą ir nurodo už darbą su eksportuojančiosios šalies atstovais atsakingą asmenį. Būtinų apsilankymų vietoje grafikas operatyviai sudaromas padedant visoms šalims.
         Kilus kurios nors iš III priede nurodytų ligų protrūkiui ir tuo atveju, kai yra priimtos apsaugos arba regionavimo priemonės, importuojančioji šalis gali reikalauti, kad gyvūnų sveikatos tyrimas būtų atliekamas prieš leidžiant vėl prekiauti paveiktais produktais. Siekiant sumažinti prekybos pertrūkius ir palengvinti pripažinimą dėl ligos nebuvimo arba tinkamų rizikos švelninimo priemonių nustatymą, importuojančiosios ir eksportuojančiosios šalies atstovai kartu kuo greičiau sudarys tyrimų tvarkaraštį. Apsilankymo laiko pasirinkimas priklausys nuo to, kaip greitai pasiseks sukontroliuoti ligos protrūkį, tačiau tartis abi šalys turėtų pradėti kiek įmanoma anksčiau.
         12.2.2.   Veiksmai iki apsilankymo
         Importuojančioji šalis, tiesiogiai bendradarbiaudama su eksportuojančiąja šalimi, nustatys regionus, kuriuose bus atlikti patikrinimai vietoje ir įtrauktinų ūkio subjektų rūšis. Abi šalys turėtų nuolat tartis, kad parengtų tyrimo planą, sudarytą iš šių punktų:

                     —

                     siūlomos apsilankymo vietoje datos,

                     —

                     lankytinas rajonas (-ai) ir informacijos, kurią reikės surinkti, rūšys;

                     —

                     tyrimo grupės narių, įskaitant vadovą, pavardės,

                     —

                     susitikimų su pareigūnais ir apsilankymų ūkiuose ar kitose vietose tvarkaraštis,

                     —

                     konkretūs dokumentai, kurių bus pareikalauta atliekant tyrimą, pavyzdžiui, taikytini teisės aktai, susiję su ligų likvidavimu ir kontrole, priežiūros ir monitoringo duomenys, ataskaitos apie (ligos) kilmę ir prognozes, įrašai apie vakcinavimą, jei jis buvo atliktas, epidemiologiniai duomenys, susiję su minėtu protrūkiu ar pastaruoju metu kilusiais protrūkiais, laboratorinės ataskaitos ir t. t.,

                     —

                     eksportuojančiosios šalies atsakingųjų asmenų pavardės (įskaitant visų įsitraukusių valstybių narių (valstybių) atitinkamų tarnybų atstovus) ir abiejų šalių atsakingų reguliavimo institucijų pavadinimai.

               Tyrimo planas turėtų būti užbaigtas prieš išvykstant tyrimo grupei ir perduotas visoms gyvūnų sveikatos tyrime dalyvaujančioms šalims.
         12.2.3.   Tyrimo vykdymas
         12.2.3.1.   Įvadinis susitikimas
         Įvadinį susitikimą organizuoja visų šalių atstovai. Šiame susitikime tyrimą atliekanti šalis dar kartą išnagrinėja tyrimo planą ir patvirtina, kad imtasi būtinų priemonių tyrimui atlikti.
         Įvadinio susirinkimo vietos nustatymas yra tyrimo plano dalis, ir prireikus susirinkimui pirmininkauti gali atitinkamos reguliavimo institucijos atstovai.
         Šio susirinkimo tikslas yra:

                     —

                     tyrimo grupę supažindinti su eksportuojančiosios šalies atstovais,

                     —

                     nubrėžti pagrindines tyrimo sritis ir procedūras, kurių reikia laikytis,

                     —

                     patvirtinti oficialius tyrimo grupės ir eksportuojančiosios šalies atstovų ryšius,

                     —

                     patvirtinti tvarkaraštį ir vietas, kuriose bus apsilankyta,

                     —

                     patvirtinti baigiamojo susirinkimo datą, laiką ir vietą,

                     —

                     patvirtinti kelionės ir apgyvendinimo tvarką,

                     —

                     patvirtinti, kad tyrimo grupei bus pateikti jai reikalingi dokumentai,

                     —

                     atsakyti į visus eksportuojančiosios šalies atstovams rūpimus klausimus, susijusius su tyrimu.

               12.2.3.2.   Tyrimo dokumentai
         Tyrimą atliekantys pareigūnai saugo raštu užregistruotus jų nustatytus duomenis ir šalies šeimininkės atstovų jiems pateiktus dokumentus. Užregistruojamos aplankytos vietos, įskaitant ūkius, ir pareigūnų, apklaustų atliekant tyrimą, pavardės ir kvalifikacija.
         12.2.3.3.   Baigiamasis susirinkimas
         Baigiamąjį susirinkimą organizuoja visų šalių atstovai. Baigiamojo susirinkimo vietos nustatymas yra tyrimo plano dalis, ir prireikus susirinkimui pirmininkauti gali atitinkamos reguliavimo institucijos atstovai.
         Šio susirinkimo tikslas yra:

                     —

                     peržvelgti pagrindines tyrimo sritis ir taikytas procedūras,

                     —

                     numatyti eksportuojančiosios šalies atstovams galimybę išsiaiškinti klausimus, susijusius su tyrimu arba pateiktais dokumentais,

                     —

                     nurodyti papildomą informaciją, būtiną norint užbaigti vertinimą,

                     —

                     atsakyti į visus klausimus, susijusius su vertinimu ir tolesniais veiksmais,

                     —

                     nustatyti orientacinį gyvūnų sveikatos tyrimo vertinimo ir (arba) ataskaitos eksportuojančiajai šaliai pateikimo tvarkaraštį.

               12.2.4.   Vertinimas
         Vertinimas turėtų būti moksliškai pagrįstas, skaidrus ir atitinkantis susijusius tarptautinius standartus ir panašius importuojančiosios šalies atliktus vertinimus.
         Atsižvelgiant į importuojančiosios šalies procedūras, vertinimas ir (arba) ataskaita turi būti paskelbti. Eksportuojančiosios šalies pastabas dėl vertinimo ir (arba) ataskaitos reglamentuos dabartiniai importuojančiosios šalies reguliavimo reikalavimai.“.


title: 2017 m. rugsėjo 1 d. Komisijos sprendimas (ES) 2017/1583, kuriuo nustatoma, kad pagal Europos Parlamento ir Tarybos direktyvą 2006/7/EB standartas EN ISO 17994:2014 yra mikrobiologinių metodų lygiavertiškumo standartas (pranešta dokumentu Nr. C(2017) 5843)

text:
19.9.2017

               LT

               Europos Sąjungos oficialusis leidinys

               L 239/34

         KOMISIJOS SPRENDIMAS (ES) 2017/1583
   2017 m. rugsėjo 1 d.
   kuriuo nustatoma, kad pagal Europos Parlamento ir Tarybos direktyvą 2006/7/EB standartas EN ISO 17994:2014 yra mikrobiologinių metodų lygiavertiškumo standartas

         (pranešta dokumentu Nr. C(2017) 5843)

   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. vasario 15 d. Europos Parlamento ir Tarybos direktyvą 2006/7/EB dėl maudyklų vandens kokybės valdymo, panaikinančią Direktyvą 76/160/EEB (1), ypač į jos 15 straipsnio 2 dalies a punktą,
   kadangi:

               (1)

               Komisijos sprendime 2009/64/EB (2) nurodyta, kad Direktyvoje 2006/7/EB nurodytas mikrobiologinių metodų lygiavertiškumo standartas yra tarptautinis standartas ISO 17994:2004(E) „Vandens kokybė. Mikrobiologinių metodų pripažinimo lygiaverčiais kriterijai“;

               (2)

               standartas ISO 17994:2004(E) yra pasenęs ir buvo techniškai patikslintas (pvz., patikslinti terminai, pateiktos aiškesnės specifikacijos ir papildytas nauju priedu dėl techninių skaičiavimų);

               (3)

               taigi standartas ISO 17994:2004(E) pakeistas naujesne standarto versija ISO 17994:2014 „Vandens kokybė. Reikalavimai, keliami santykiniam mikroorganizmų aptikimo efektyvumui dviem kiekybiniais metodais palyginti“. Europos standartizacijos komitetas šį tarptautinį standartą perkėlė į Europos standartą EN ISO 17994:2014. Todėl tikslinga nurodyti standartą EN ISO 17994:2014 kaip Direktyvoje 2006/7/EB nurodytą mikrobiologinių metodų lygiavertiškumo standartą;

               (4)

               todėl Sprendimas 2009/64/EB turėtų būti panaikintas;

               (5)

               šiame sprendime numatytos priemonės atitinka pagal Direktyvos 2006/7/EB 16 straipsnio 1 dalį įsteigto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Direktyvos 2006/7/EB 3 straipsnio 9 dalies taikymo tikslais mikrobiologinių metodų lygiavertiškumo standartas yra standartas EN ISO 17994:2014 „Vandens kokybė. Reikalavimai, keliami santykiniam mikroorganizmų aptikimo efektyvumui dviem kiekybiniais metodais palyginti“.
   2 straipsnis
   Sprendimas 2009/64/EB panaikinamas.
   3 straipsnis
   Šis sprendimas skirtas valstybėms narėms.

      Priimta Briuselyje 2017 m. rugsėjo 1 d.

            Komisijos vardu

         Karmenu VELLA

            Komisijos narys

      (1)  OL L 64, 2006 3 4, p. 37.

      (2)  2009 m. sausio 21 d. Komisijos sprendimas 2009/64/EB, pagal Europos Parlamento ir Tarybos direktyvą 2006/7/EB patvirtinantis standartą ISO 17994:2004(E) mikrobiologinių metodų lygiavertiškumo standartu (OL L 23, 2009 1 27, p. 32).


title: 2009 m. birželio 12 d. Sprendimas Nr. S1 dėl Europos sveikatos draudimo kortelės (Tekstas svarbus EEE ir EB bei Šveicarijos susitarimui)

text:
24.4.2010

               LT

               Europos Sąjungos oficialusis leidinys

               C 106/23

         SPRENDIMAS Nr. S1
   2009 m. birželio 12 d.
   dėl Europos sveikatos draudimo kortelės
   (Tekstas svarbus EEE ir EB bei Šveicarijos susitarimui)
   2010/C 106/08
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio a dalį, pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 19 straipsnį dėl apdraustojo asmens ir jo šeimos narių, būnančių valstybėje narėje, kuri nėra kompetentinga valstybė narė, teisės gauti išmokas natūra, kurios tampa būtinos dėl sveikatos priežasčių, atsižvelgiant į išmokų pobūdį ir numatomą buvimo trukmę,
   atsižvelgdama į Reglamento (EB) Nr. 883/2004 27 straipsnio 1 dalį,
   atsižvelgdama į Reglamento (EB) Nr. 987/2009 25 straipsnio A ir C dalis,
   kadangi:

               (1)

               2002 m. kovo 15–16 d. Barselonos Europos Vadovų Taryba nusprendė, „kad Europos sveikatos draudimo kortelė pakeis dabartines popierines formas, būtinas gydymui kitoje valstybėje narėje. Komisija pateiks pasiūlymą šiuo klausimu iki 2003 m. Pavasario Europos Vadovų Tarybos. Esant tokiai kortelei tvarka bus paprastesnė, tačiau galiojančios teisės ir pareigos nepasikeis“ (34 punktas).

               (2)

               Atsižvelgiant į tai, kad skirtingose valstybėse narėse sveikatos ir socialinio draudimo kortelės naudojamos itin skirtingai, iš pradžių Europos sveikatos draudimo kortelė yra tokios formos, kurioje sveikatos priežiūros paslaugoms teikti ir išlaidoms kompensuoti būtiną informaciją galima perskaityti plika akimi. Ši informacija gali būti papildomai patalpinta elektroninėse laikmenose. Be to, vėliau elektroninių laikmenų naudojimas taps norma.

               (3)

               Europos sveikatos draudimo kortelė turi atitikti Administracinės komisijos nustatytą bendrą pavyzdį tam, kad būtų lengviau gauti sveikatos priežiūros paslaugas ir kad kortelė nebūtų naudojama neteisėtai, nesąžiningai ar ja būtų piktnaudžiaujama.

               (4)

               Valstybių narių įstaigos nustato išduodamų Europos sveikatos draudimo kortelių galiojimo laikotarpį. Europos sveikatos draudimo kortelės galiojimo laikotarpis turėtų būti nustatomas atsižvelgiant į numanomą apdraustojo asmens teisės galiojimo trukmę.

               (5)

               Išskirtinėmis aplinkybėmis turėtų būti išduodamas ribotos galiojimo trukmės laikinai pakeičiantis sertifikatas. „Išskirtinės aplinkybės“ gali būti atvejai, kai Europos sveikatos draudimo kortelė pavagiama ar pametama arba kai išvykstama per pernelyg trumpą laiką, kad būtų galima išduoti Europos sveikatos draudimo kortelę. Laikinai pakeičiančio sertifikato gali prašyti apdraustasis asmuo arba buvimo vietos valstybės įstaiga.

               (6)

               Europos sveikatos draudimo kortelė turėtų būti naudojama visais laikino buvimo atvejais, kai apdraustajam asmeniui prireikia sveikatos priežiūros paslaugų, nepriklausomai nuo buvimo tikslo (turizmo, profesinės veiklos ar studijų tikslų). Tačiau Europos sveikatos draudimo kortelė negali būti naudojama tada, kai į užsienį vykstama išimtinai gauti sveikatos priežiūros paslaugas.

               (7)

               Atsižvelgiant į Reglamento (EB) Nr. 883/2004 76 straipsnį, valstybės narės turėtų bendradarbiauti nustatydamos tvarką, kurią taikant asmuo, netekęs teisės gauti ligos išmokų natūra vienoje valstybėje narėje ir įgijęs teisę gauti išmokas natūra kitoje valstybėje narėje, negalėtų toliau naudoti pirmos valstybės narės įstaigos išduotos Europos sveikatos draudimo kortelės nuo to laiko, kai jis prarado teisę toliau gauti išmokas natūra toje valstybėje narėje.

               (8)

               Europos sveikatos draudimo kortelė, išduota iki reglamentų (EB) Nr. 883/2004 ir (EB) Nr. 987/2009 taikymo pradžios, lieka galioti iki kortelėje nurodytos galiojimo pabaigos datos.
               Laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,

         NUSPRENDĖ:

      Bendrieji principai

               1.

               Europos sveikatos draudimo kortele užtikrinama apdraustojo asmens, pensininko ir jų šeimos narių, būnančių valstybėje narėje, kuri nėra kompetentinga valstybė narė, teisė gauti išmokas natūra, kurios tampa būtinos dėl sveikatos priežasčių, atsižvelgiant į išmokų pobūdį ir numatomą buvimo trukmę.
               Europos sveikatos draudimo kortelės negalima naudoti tuo atveju, kai laikino buvimo tikslas yra gauti medicininį gydymą.

               2.

               Europos sveikatos draudimo kortelė yra asmeninė kortelė išduota kortelės turėtojo vardu.

               3.

               Europos sveikatos draudimo kortelės galiojimo laikotarpį nustato ją išduodanti įstaiga.

               4.

               Buvimo valstybės narės įstaigos pagal galiojančią Europos sveikatos draudimo kortelę suteiktas išmokas natūra kompensuoja kompetentinga įstaiga pagal galiojančias nuostatas. Galiojanti Europos sveikatos draudimo kortelė yra kortelė, kurioje nurodytas galiojimo laikotarpis nėra pasibaigęs.
               Kompetentinga įstaiga negali atsisakyti kompensuoti išmokų išlaidų remdamasi tuo, kad asmens draudimas įstaigoje, kuri išdavė Europos sveikatos draudimo kortelę, baigė galioti, bet išmokos kortelės arba ją laikinai pakeičiančio sertifikato turėtojui buvo teikiamos kortelės ar sertifikato galiojimo laikotarpiu.

               5.

               Kai dėl išskirtinių aplinkybių negalima išduoti Europos sveikatos draudimo kortelės, kompetentinga įstaiga išduoda ribotos galiojimo trukmės ją laikinai pakeičiantį sertifikatą. Laikinai pakeičiančio sertifikato gali prašyti apdraustasis asmuo arba buvimo vietos valstybės įstaiga.

               6.

               Europos sveikatos draudimo kortelė ir laikinai pakeičiantis sertifikatas atitinka bendrą pavyzdį, atitinkantį Administracinės komisijos sprendimu nustatytas charakteristikas ir technines specifikacijas.

      Europos sveikatos draudimo kortelėje pateikta informacija

               7.

               Europos sveikatos draudimo kortelėje pateikta ši informacija:

                           —

                           kortelės turėtojo pavardė, vardas,

                           —

                           kortelės turėtojo asmens kodas arba, jei tokio nėra, apdraustojo asmens, iš kurio įgyjamos kortelės turėtojo teisės, kodas,

                           —

                           kortelės turėtojo gimimo data,

                           —

                           kortelės galiojimo pabaigos data,

                           —

                           kortelę išduodančios valstybės narės ISO kodas,

                           —

                           kompetentingos įstaigos identifikavimo numeris,

                           —

                           kortelės loginis numeris.

      Europos sveikatos draudimo kortelės naudojimas

               8.

               Europos sveikatos draudimo kortelė gali būti naudojama visais laikino buvimo atvejais, kai apdraustajam asmeniui prireikia išmokų natūra, nepriklausomai nuo buvimo tikslo (turizmo, profesinės veiklos ar studijų tikslų).

               9.

               Europos sveikatos draudimo kortele patvirtinama kortelės turėtojo teisė buvimo vietos valstybėje narėje gauti ligos išmokas natūra, kurios būtinos dėl sveikatos priežasčių ir kurios teikiamos laikinai apsistojus kitoje valstybėje narėje siekiant užtikrinti, kad kortelės turėtojas, norėdamas gauti reikalingą gydymą, nebūtų priverstas grįžti į kompetentingą valstybę ar gyvenamosios vietos valstybę anksčiau nei buvo numatęs.
               Tokio tipo išmokomis siekiama leisti apdraustajam asmeniui tęsti savo buvimą medicininiu požiūriu saugiomis aplinkybėmis.

               10.

               Europos sveikatos draudimo kortelė netaikoma ligos išmokoms natūra, jei buvimo tikslas yra gauti medicininį gydymą.

               11.

               Europos sveikatos draudimo kortele užtikrinama, kad kortelės turėtojas buvimo vietos valstybėje narėje gautų tokį patį gydymą (procedūras ir tarifus) kaip ir asmuo, kuriam taikoma tos valstybės sveikatos draudimo sistema.

      Įstaigų bendradarbiavimas, siekiant išvengti piktnaudžiavimo Europos sveikatos draudimo kortele

               12.

               Jei asmuo netenka teisės gauti ligos išmokų natūra vienoje valstybėje narėje ir įgyja teisę gauti išmokas natūra kitoje valstybėje narėje, susijusių valstybių narių įstaigos turėtų bendradarbiauti, kad apdraustasis asmuo negalėtų toliau naudoti pirmos valstybės narės įstaigos išduotos Europos sveikatos draudimo kortelės nuo to laiko, kai jis prarado teisę toliau gauti išmokas natūra toje valstybėje narėje. Prireikus pastarosios valstybės įstaiga išduoda naują Europos sveikatos draudimo kortelę.

               13.

               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Gabriela PIKOROVÁ

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.


title: 2013/244/ES: 2013 m. gegužės 7 d. Komisijos sprendimas dėl trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams taikytinų korekcinių koeficientų tikslinimo kas mėnesį nuo 2011 m. rugpjūčio 1 d. iki 2012 m. birželio 1 d.

text:
29.5.2013

               LT

               Europos Sąjungos oficialusis leidinys

               L 142/5

         KOMISIJOS SPRENDIMAS
   2013 m. gegužės 7 d.
   dėl trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams taikytinų korekcinių koeficientų tikslinimo kas mėnesį nuo 2011 m. rugpjūčio 1 d. iki 2012 m. birželio 1 d.
   (2013/244/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 336 straipsnį,
   atsižvelgdama į Tarybos reglamentu (EEB, Euratomas, EAPB) Nr. 259/68 (1) nustatytus Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, ypač į jų X priedo 13 straipsnio antrą pastraipą,
   kadangi:

               (1)

               iš Komisijos turimos statistikos matyti, kad nuo tada, kai paskutinį kartą buvo nustatyti trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikytini korekciniai koeficientai, tam tikrose trečiosiose šalyse pragyvenimo išlaidų, apskaičiuotų pagal korekcinį koeficientą ir atitinkamą valiutos keitimo kursą, pokyčiai viršijo 5 %;

               (2)

               tokiais atvejais pagal Tarnybos nuostatų X priedo 13 straipsnio antrą pastraipą šie korekciniai koeficientai turi būti tikslinami ir taikomi kas mėnesį nuo 2011 m. rugpjūčio 1 d., rugsėjo 1 d., spalio 1 d., lapkričio 1 d., gruodžio 1 d. ir 2012 m. sausio 1 d., vasario 1 d., kovo 1 d., balandžio 1 d., gegužės 1 d. ir birželio 1 d.,

         PRIĖMĖ ŠĮ SPRENDIMĄ:
   1 straipsnis
   Tam tikrose priede nurodytose trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikytini korekciniai koeficientai yra tikslinami. Priede pateikiama vienuolika mėnesinių lentelių, kuriose tiksliai nurodomos šalys ir kiekvienai iš šių šalių taikytinos datos.
   Atlyginimams apskaičiuoti taikomi valiutos keitimo kursai nustatomi remiantis išsamiomis Finansinio reglamento (2) įgyvendinimo taisyklėmis ir atitinka pirmoje pastraipoje nurodytas atitinkamas datas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. gegužės 7 d.

            Komisijos vardu

            Pirmininkas

         José Manuel BARROSO

      (1)  OL L 56, 1968 3 4, p. 1.

      (2)  OL L 298, 2012 10 26, p. 1.

      PRIEDAS

         2011 m. Rugpjūčio mėn.

                  DARBO VIETA

                  Ekonominis paritetas
                  2011 m. rugpjūčio mėn.

                  Valiutos keitimo kursas
                  2011 m. rugpjūčio mėn. (1)

                  Korekciniai koeficientai
                  2011 m. rugpjūčio mėn. (2)

                  Baltarusija

                  3 838

                  7 116,11

                  53,9

                  Beninas

                  639,0

                  655,957

                  97,4

                  Čadas

                  756,5

                  655,957

                  115,3

                  Gruzija

                  1,561

                  2,36590

                  66,0

                  Indija

                  44,31

                  62,8840

                  70,5

                  Kenija

                  83,54

                  129,752

                  64,4

                  Liberija

                  1,467

                  1,42600

                  102,9

                  Malavis

                  169,9

                  217,528

                  78,1

                  Mauricijus

                  31,10

                  40,5968

                  76,6

                  Mozambikas

                  30,25

                  38,5900

                  78,4

                  Nikaragva

                  16,76

                  32,1014

                  52,2

                  Sirija

                  48,30

                  68,7600

                  70,2

                  Sudanas

                  3,610

                  3,99934

                  90,3

                  Šri Lanka

                  111,7

                  157,915

                  70,7

                  Tanzanija

                  1 277

                  2 238,61

                  57,0

                  Trinidadas ir Tobagas

                  6,634

                  9,08750

                  73,0

                  Urugvajus

                  23,84

                  26,4790

                  90,0

                  Venesuela

                  5,027

                  6,12417

                  82,1

                  Vietnamas

                  14 308

                  29 354,2

                  48,7

         2011 m. Rugsėjo mėn.

                  DARBO VIETA

                  Ekonominis paritetas
                  2011 m. rugsėjo mėn.

                  Valiutos keitimo kursas
                  2011 m. rugsėjo mėn. (3)

                  Korekciniai koeficientai
                  2011 m. rugsėjo mėn. (4)

                  Albanija

                  81,44

                  140,420

                  58,0

                  Baltarusija

                  4 171

                  7 268,69

                  57,4

         2011 m. Spalio mėn.

                  DARBO VIETA

                  Ekonominis paritetas
                  2011 m. spalio mėn.

                  Valiutos keitimo kursas
                  2011 m. spalio mėn. (5)

                  Korekciniai koeficientai
                  2011 m. spalio mėn. (6)

                  Bangladešas

                  55,17

                  101,524

                  54,3

                  Baltarusija

                  4 735

                  7 491,43

                  63,2

                  Jemenas

                  228,2

                  291,089

                  78,4

                  Siera Leonė

                  6 007

                  5 998,80

                  100,1

                  Uganda

                  2 199

                  3 815,54

                  57,6

         2011 m. Lapkričio mėn.

                  DARBO VIETA

                  Ekonominis paritetas
                  2011 m. lapkričio mėn.

                  Valiutos keitimo kursas
                  2011 m. lapkričio mėn. (7)

                  Korekciniai koeficientai
                  2011 m. lapkričio mėn. (8)

                  Baltarusija

                  5 108

                  11 830,0

                  43,2

                  Senegalas

                  625,1

                  655,957

                  95,3

                  Togas

                  542,5

                  655,957

                  82,7

         2011 m. Gruodžio mėn.

                  DARBO VIETA

                  Ekonominis paritetas
                  2011 m. gruodžio mėn.

                  Valiutos keitimo kursas
                  2011 m. gruodžio mėn. (9)

                  Korekciniai koeficientai
                  2011 m. gruodžio mėn. (10)

                  Baltarusija

                  5 507

                  11 670,0

                  47,2

                  Buvusioji Jugoslavijos Respublika Makedonija

                  35,27

                  61,5050

                  57,3

                  Turkija

                  2,072

                  2,46920

                  83,9

         2012 m. Sausio mėn.

                  DARBO VIETA

                  Ekonominis paritetas
                  2012 m. sausio mėn.

                  Valiutos keitimo kursas
                  2012 m. sausio mėn. (11)

                  Korekciniai koeficientai
                  2012 m. sausio mėn. (12)

                  Baltarusija

                  5 834

                  10 930,0

                  53,4

                  Gvinėja

                  6 191

                  9 155,86

                  67,6

                  Kenija

                  88,45

                  109,362

                  80,9

         2012 m. Vasario mėn.

                  DARBO VIETA

                  Ekonominis paritetas
                  2012 m. vasario mėn.

                  Valiutos keitimo kursas
                  2012 m. vasario mėn. (13)

                  Korekciniai koeficientai
                  2012 m. vasario mėn. (14)

                  Eritrėja

                  22,99

                  19,8798

                  115,6

                  Gana

                  1,791

                  2,11115

                  84,8

                  Malavis

                  192,3

                  217,304

                  88,5

                  Sirija

                  52,75

                  75,1350

                  70,2

                  Tailandas

                  32,29

                  40,9030

                  78,9

                  Venesuela

                  5,464

                  5,63029

                  97,0

                  Žaliasis Kyšulys

                  77,80

                  110,265

                  70,6

         2012 m. Kovo mėn.

                  DARBO VIETA

                  Ekonominis paritetas
                  2012 m. kovo mėn.

                  Valiutos keitimo kursas
                  2012 m. kovo mėn. (15)

                  Korekciniai koeficientai
                  2012 m. kovo mėn. (16)

                  Liberija

                  1,557

                  1,34540

                  115,7

                  Sudanas

                  3,824

                  3,77329

                  101,3

                  Tanzanija

                  1 359

                  2 088,03

                  65,1

         2012 m. Balandžio mėn.

                  DARBO VIETA

                  Ekonominis paritetas
                  2012 m. balandžio mėn.

                  Valiutos keitimo kursas
                  2012 m. balandžio mėn. (17)

                  Korekciniai koeficientai
                  2012 m. balandžio mėn. (18)

                  Marokas

                  7,934

                  11,1375

                  71,2

                  Nigerija

                  200,4

                  205,899

                  97,3

                  Sirija

                  56,30

                  79,3900

                  70,9

         2012 m. Gegužės mėn.

                  DARBO VIETA

                  Ekonominis paritetas
                  2012 m. gegužės mėn.

                  Valiutos keitimo kursas
                  2012 m. gegužės mėn. (19)

                  Korekciniai koeficientai
                  2012 m. gegužės mėn. (20)

                  Centrinės Afrikos Respublika

                  707,5

                  655,957

                  107,9

                  Sudanas

                  4,082

                  3,71019

                  110,0

                  Šri Lanka

                  117,5

                  173,829

                  67,6

                  Uganda

                  2 317

                  3 317,44

                  69,8

         2012 m. Birželio mėn.

                  DARBO VIETA

                  Ekonominis paritetas
                  2012 m. birželio mėn.

                  Valiutos keitimo kursas
                  2012 m. birželio mėn. (21)

                  Korekciniai koeficientai
                  2012 m. birželio mėn. (22)

                  Alžyras

                  75,30

                  100,391

                  75,0

                  Angola

                  158,2

                  120,712

                  131,1

                  Etiopija

                  20,54

                  22,2818

                  92,2

                  Gana

                  1,894

                  2,32615

                  81,4

                  Indija

                  46,58

                  69,9420

                  66,6

                  Malis

                  669,2

                  655,957

                  102,0

                  Siera Leonė

                  6 350

                  5 403,82

                  117,5

                  Zambija

                  6 442

                  6 625,66

                  97,2

         (1)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (2)  Briuselis = 100.

         (3)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (4)  Briuselis = 100.

         (5)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (6)  Briuselis = 100.

         (7)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (8)  Briuselis = 100.

         (9)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (10)  Briuselis = 100.

         (11)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (12)  Briuselis = 100.

         (13)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (14)  Briuselis = 100.

         (15)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (16)  Briuselis = 100.

         (17)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (18)  Briuselis = 100.

         (19)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (20)  Briuselis = 100.

         (21)  1 EURO = x vnt. vietine valiuta, išskyrus USD šiose šalyse: Kuba, Salvadoras, Ekvadoras, Liberija, Panama, Kongo Demokratinė Respublika, Rytų Timoras.

         (22)  Briuselis = 100.